Държавен вестник, бр. 78, 2017 г., стр. 21

БРОЙ  78	
Д Ъ Р Ж А В Е Н  В Е С Т Н И К 	
СТР.  21  
Заявление  за вписване на обстоятелства относно клон Б2
. 5/5
стр
Указания за попълване 
  
І. Заявление Б2 за вписване на обстоятелства относно клон съдържа полета, обединени в групи, в които данните се попълват както следва: 
1. група "Идентификация" с единствено поле № 1 "ЕИК и фирма/наименование", в което се посочват единният идентификационен код и 
фирмата/наименованието на търговеца/юридическото лице с нестопанска цел, по чиято партида се заявяват за вписване обстоятелствата. 
2. група "Уточнение относно заявлението" със следните полета: 
а) поле "Допълнително заявление" за отбелязване наличието или липсата на допълнително заявление;  когато има допълнително заявление се 
отбелязва съответният образец; полето не се попълва при подаване на заявлението по електронен път; 
б) поле "Вид на вписването" за отбелязване на първоначално вписване, пререгистрация или промяна в обстоятелствата; 
3. група "Данни за заявителя" със следните полета: 
а) поле "Име", в което се посочва името на заявителя; 
б) поле "ЕГН/ЛНЧ", в което се посочва единният граждански номер (ЕГН) или личният номер на чужденец (ЛНЧ) на заявителя; 
в) поле "Място на раждане", в което се посочват населеното място и държавата, където заявителят е роден, когато заявителят няма ЕГН или 
ЛНЧ; 
г) поле "Постоянен адрес", в което се посочват държавата, населеното място, пощенският код, областта, общината, районът, жилищният 
комплекс, улицата, номерът на сградата, номерът на входа, номерът на етажа и номерът на апартамента, където е постоянният адрес на заявителя, когато 
заявителят няма ЕГН или ЛНЧ; 
д) поле "Качество на заявителя" за отбелязване едно от следните качества: "търговец/представляващ ЮЛНЦ", „прокурист”, "друго лице в 
предвидените по закон случаи", "адвокат с изрично пълномощно". 
4. раздел "Клон" със следните полета: 
а) поле № 51 "Седалище и адрес на управление на клон", в което се посочват държавата, населеното място, пощенският код, областта, 
общината, районът, жилищният комплекс, улицата, номерът на сградата, номерът на входа, номерът на етажа и номерът на апартамента или офиса, в който 
се помещава управлението на клона; по желание може да се посочат телефон, факс, адрес на електронна поща, интернет страница на клона;  
б) поле № 5а „Адрес за кореспонденция с НАП на територията на страната“, в което се посочват населеното място, пощенския код, областта, 
общината, района, жилищния комплекс, улицата, номера на сградата, номера на входа, номера на етажа и номера на апартамента или офиса;  адрес за 
кореспонденция с Националната агенция за приходите се посочва в случай, че е различен от адреса на управление; 
в) поле № 51а "Фирма/наименование на клон", в което се посочва само частта от фирмата/наименованието на клона, която го отличава от 
всички останали клонове на търговеца или юридическото лице с нестопанска цел; 
г) поле № 51б "ЕИК на клона", в което се посочва кодът по БУЛСТАТ на клона; полето не се попълва при подаване на заявление за 
първоначално вписване на клон; 
д) поле № 52 "Предмет на дейност на клон", в което се посочва предметът на дейността на клона; 
е) поле № 52а "Основна дейност по НКИД", в което се посочва основната икономическа дейност на клона, класифицирана в Националната 
класификация на икономическите дейности, определена съобразно § 1, т. 3 от Закона за регистър БУЛСТАТ; попълването на това поле не е задължително; 
ж) поле № 53 "Управител/Представляващ на клон", в което се посочват името и ЕГН/ЛНЧ на лицето, което управлява, съответно представлява 
клона, както и държавата, населеното място, пощенският код, областта, общината, районът, жилищният комплекс, улицата, номерът на сградата, номерът 
на входа, номерът на етажа и номерът на апартамента, където е постоянният адрес на управителя на клона, номерът на документа за самоличност на 
управителя на клона, органът, който го е издал, и датата на издаването му, които се попълват, когато управителят/представляващият на клон няма ЕГН или 
ЛНЧ;  
з) поле № 54 "Обем на представителна власт", в което се посочва обемът на представителната власт на лицето, което управлява клона; 
и) поле № 55 "Закриване на клон", в което се отбелязва закриването. 
5. група "Адрес на електронна поща за изпращане на указания и връчване на отказ по чл. 24 от Закона за търговския регистър и регистъра на 
юридическите лица с нестопанска цел и/или адрес на територията на страната за връчване на отказ" със следните полета: 
а) поле "Съгласие за получаване на отказ/указание по електронен път" за отбелязване съгласието или несъгласието на заявителя за получаване 
по електронен път на постановен отказ или указание по заявлението; 
б) поле "Адрес на електронна поща", в което се посочва адресът на електронната поща за получаване на отказ, ако заявителят е заявил съгласие 
за получаване по електронен път;  
в) поле "Адрес на територията на страната за връчване на отказ по чл. 24 от Закона за търговския регистър и регистъра на юридическите лица с 
нестопанска цел", в което се посочват името, съответно фирмата/наименованието на адресата, държавата, населеното място, пощенският код, областта, 
общината, районът, жилищният комплекс, улицата, номерът на сградата, номерът на входа, номерът на етажа и номерът на апартамента или офиса; полето 
се попълва, когато не е заявено съгласие за получаване на отказ по електронен път и заявителят желае да получи отказа на адрес, различен от адреса на 
управление; 
6. група "Приложения" със следните полета: 
а) поле "Номер на предходно заявление", в което се посочва входящият номер на заявлението, по което е постановен отказ и от което се 
ползват вече представени документи; 
б) поле "Описание", в което се отбелязват приложените към заявлението документи и документите, които се ползват от предходно заявление; 
7. група "Подпис" с единствено поле за подписа на заявителя; когато заявлението се подава по електронен път, това поле не се попълва. 
ІІ. Ако мястото в някои групи или полета не е достатъчно, към заявлението се прилага допълнително заявление по образец Б2, в което са 
попълнени съответните полета. Когато заявителите са повече от едно лице групи „Данни за заявителя" и "Подпис" се попълват за всеки един от тях, а в 
случаите, когато мястото за попълване на заявителите в образеца не достига, се прилага допълнително приложение З1. 
ІІІ. Когато се заявява заличаване на вписано обстоятелство, в образеца на заявлението срещу съответното поле се отбелязва "Заличаване". 
ІV. Промяна в обстоятелствата се заявява за вписване, като в поле № 1 "ЕИК и фирма" се посочва единният идентификационен код и фирмата 
на търговеца, по чиято партида е вписан клонът, както и единният идентификационен код и фирмата на клона. Променените обстоятелства се посочват на 
съответните места в заявлението, а полетата, които се отнасят за обстоятелства, които не се променят, не се попълват. Когато се заявяват за вписване 
едновременно обстоятелства за заличаване и обстоятелства за вписване по едно основно поле, следва да се посочат първо обстоятелствата, които подлежат 
на заличаване със съответно отбелязване в полето за заличаване, след което се посочват обстоятелствата, чието вписване се заявява.